Diari Oficial de la Generalitat Valenciana


Sumari del DOGV 5120, del 24-10-2005 (2005/11149)

Informació pública del Programa d'Actuació Integrada per gestió indirecta, de la Unitat d'Execució número 4, al Barri de Velluters (CHP-141), Exarchs, del PGOU de València.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5120

Data del DOGV
:   24-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11874


Organisme emissor
:   Lova Tres, SL

Tipus de document
:   Anunci

Informació pública del Programa d'Actuació Integrada per gestió indirecta, de la Unitat d'Execució número 4, al Barri de Velluters (CHP-141), Exarchs, del PGOU de València. [2005/X11630]
  
A instància de la mercantil Lova Tres, SL, s'ha iniciat la tramitació d'un Programa d'Actuació Integrada per gestió indirecta, de la Unitat d'Execució número 4, en el Barri de Velluters (CHP-141), Exarchs, del PGOU de València, comprensiu d'una superfície de 2.859,45 metres quadrats. Quedant definit pels següents límits: al nord, pel carrer de la Carda i el carrer Valeriola; a l'est, per edificació consolidada, el carrer Ampolles i la plaça de la Comunió de Sant Joan; al sud, pel carrer Exarchs i la plaça Ciutat de Bruges; i a l'oest, per edificacions privades protegides pel planejament vigent.
  
En data 22 de març de 2005 ha sigut depositat davant de l'Ajuntament de València, l'Alternativa Tècnica del Programa, comprensiva de la documentació següent:
  
Memòria del Programa,
  
Pla de Reforma Interior de Millora, que al seu torn comprén:
  
Document 1: Documentació escrita.
  
Document 2: Documentació gràfica: vint-i-tres plànols.
  
Projecte d'Urbanització, que al seu torn comprén:
  
Document 1: Memòria i annexos.
  
Document 2: Dèsset plànols.
  
Document 3: plec de condicions.
  
Per a la seua tramitació pel procediment simplificat de l'article 48 de la Llei Reguladora de l'Activitat Urbanística, en la Notaria de Manuel Ángel Rueda Pérez, sítia a València, c/ Roger de Llúria, 28-1r, van ser depositats i protocol·litzats els esmentats documents que comprenen el Programa d'Actuació Integrada. En data 23 de març de 2005 es va firmar l'acta de protocol·lització i exposició al públic del Programa, procedint-se a la remissió d'avís als que consten en el cadastre com a titulars de drets afectats per l'actuació. En data 20 de maig del 2005, es va procedir a la publicació de l'esmentat anunci en la forma exigida per als edictes en el diari Las Provincias de València. Així mateix en data 27 de maig de 2005 es va procedir a la publicació de l'esmentat anunci en forma exigida per als edictes en el Diari Oficial de la Generalitat Valenciana.
  
A causa de la presentació d'Alternatives Tècniques a l'esmentat programa per les mercantils General Constructor, SA, i Ezequiel Ferrando Abad, hi ha una finca cadastral els titulars de la qual no han sigut avisats (6357520HE6290A7814OW). Consten les esmentades Alternatives Tècniques en el servici de Gestió de Centre-històric.
  
En el termini de vint dies hàbils, comptat a partir de la publicació del present anunci d'exposició pública en el DOGV, podran presentar-se pels titulars de la parcel·la 8672425XG0556U6869FZ en el Servici Municipal de Gestió de centre històric (Av. d'Aragó, 35), tant al·legacions com Alternatives Tècniques que pretenguen competir amb l'exposada al públic, quedant prorrogat el termini per vint dies addicionals si en els deu primers d'informació pública se'n presentara caució per un import de 3.005 euros, es comprometera de presentar una Alternativa Tècnica substancialment diferent de la inicial.
  
En els cinc dies següents al venciment del termini d'informació pública, els titulars de la parcel·la 8513819QO8191F5795OS podran presentar en l'Oficina de Contractació de la corporació (Plaça de l'Ajuntament), proposicions juridicoeconòmiques en plica tancada a qualsevol de les Alternatives Tècniques presentades, i l'acte d'obertura de les que s'hi presenten tindrà lloc el següent dia hàbil a l'acabament d'este termini, llevat que siga dissabte, i en este cas es traslladarà al següent dia hàbil. Totes les actuacions podran ser objecte de consulta i al·legació pels interessats durant els deu dies següents a l'acte d'obertura de pliques; així mateix durant tot el procediment podran ser objecte de pública consulta en el Servici de Gestió de centre històric, secció Planejament i gestió, les al·legacions i Alternatives Tècniques que s'hi vagen presentant.
  
Tan sols els titulars cadastrals de la parcel·la:
  
(2014030PM1334U2262AI) podran presentar tant Alternativa tècnica com proposicions jurídiques i econòmiques.
  
La resta de titulars cadastrals que si van ser avisats correctament tan sols podran presentar proposicions jurídiques i econòmiques a l'Alternativa que els titulars de la parcel·la (6958445VE3964W0573CW), pogueren eventualment presentar.
  
La publicació de la present resolució, servix d'anunci als afectats desconeguts o aquells que la direcció dels quals no constara o constara erròniament en la base de dades cadastrals, de conformitat amb el que establix l'article 59.5 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú.